Yeeah, Guerrilla pe 94, … Mare bucurie, etc. Cei doi prieteni ai mei Dobro si Mihaiu Liviu Georgica au luat atatea frecvente cate li s-au dat, adica sapte intr-o singura zi. Nu sunt sigur daca atatea si-au dorit, si veti vedea de ce.

Cu alte cuvinte, dupa un an petrecut la “fara frecventa” li s-a dat sansa sa mai arate o data cum se falimenteaza un radio. Aaa, stai, adica cum sa il falimenteze daca nu il au ? Fiindca aici e de fapt intrebarea: cand incepe ? Ca daca trece un an si pe frecventa aia nu se intampla nimic, pierd licenta. Din nou. Iar cand raspunsul la prima intrebare are o mie de cuvinte inseamna ca ceneaul ar fi putut sa se gandeasca de doua ori inainte sa acorde licente pe ochi frumosi. Sau, ma rog, albastri.

Prietenul Mihaiu s-a infatisat la CNA spunand ca 90 la suta din “vechea echipa” radio Guerrilla este gata pentru inceperea activitatii. Serios ? Eram 53. Acum sunt vreo 17. Iar daca e sa socotim timpul de emisie de la 7.00 la 23.00, din 16 ore mai sunt acoperite 4, din care 3 cu jumatate din echipa. Asta daca Dobro nu intarzie, evident. Craioveanu nu mai e, Vidia nu mai e, Bogdan Serban nu mai e, Calin Gheorghe nici el, eu nu mai sunt. Sigur, daca socotim in ego-uri, baietii aia doi cu ochi albastri deja sunt prea multi pentru un singur radio. Poate la asta s-o fi referit Georgica Mihaiu.

Dar sa vedem de ce mai are nevoie un radio pentru a exista si altfel decat in visele umede, fiindca in momentul de fata nu putem face diferenta dintre echipa Guerrilla si un grup de persoane arzand-o pe chill in fata la chiosc. Pai sa zicem ca un sediu ar fi folositor, doua emitatoare (unul de rezerva e obligatoriu), echipamentul de emisie si cel de productie. Initial Georgica umbla prin targ cautand un buget operational de 45.000 de euro pe luna, aproape juma’ de bulion de euro pentru un an. Cam mult, dar pun pariu ca aproape jumate sunt salariile Sfintei Doimi a radioului. Ma rog, se pare ca banutul nu s-a aratat, de vreme ce Mihaiu a emis (si inca fara antena) o cerere de finantare geniala – ca mai multe agentii de publicitate, vreo 4-5 asa, le spune el care, sa detina majoritatea la radio Guerrilla (!!!), urmand ca el sa furnizeze distractia, probabil. Dupa cum se vede distractia deja a inceput si e gratis, asa ca de ce ar mai cumpara agentiile pachet la Guerrilla ?

Dar sa revenim si sa fim putin atenti: Mihaiu s-a infatisat la CNA sa ia frecvente, spunand ca are ce, cum si cu ce. In realitate in momentul de fata radio Guerrilla nu are nimic, nici sediu, nici echipament si nici bani sa cumpere toate astea. Echipament si sediu ar fi putut avea macar temporar daca Sfanta Doime ar fi avut bunul simt sa faca ciocul mic cand venea vorba de Gold. Dar nu, Gold Fm este “fratele mai mic al lui Guerrilla”. Care l-a dat afara pe Dobro cand si-a dat seama ca face reclama desantat pentru Guerrilla pe frecventa Gold.

In plus, totul e x7, mai putin echipa si ceva echipament, ca orice statie locala din alea sapte are nevoie de un emitator si de un tovaras la intretinere, plus chirie, curent etc. etc. Banuiesc ca pe masura ce veneau vestile bune pe net cu inca o frecventa, si inca una, fetele se intunecau si creierele fierbeau. Mai putin al lui Mihaiu care e mai lejer, asa. De fapt, el s-a si grabit sa dea masura gravitatii situatiei si a competentei lui de manager degraba gasitoriu de solutii, care acum doi ani dadea staffului mailuri interne cu textul “mai mancati si pe la mama, ca vremurile sunt grele”. Ei bine … la doar doua zile dupa ce isi ia licentele, Mihaiu iese in public si spune: am de vanzare 50 pana la 75 la suta din firma. Da’ firma ce contine ? Pai nimic, niste licente pe care le-am luat de la stat marti. Aha … Misto. Erau cumva la fier vechi ? Ca imbogatiti din astia din categoria genialului om de afaceri Patriciu, care au vandut altora ce au luat gratis de la stat am mai vazut.

Bref… Desi Georgica Mihaiu ar trebui sa traiasca acum drama aluia care a capatat ce si-a dorit, avand pe cap sapte frecvente fara grija vreunui cont bancar de administrat, el da interviuri dintr-o realitate paralela si doar ca nu publica cererea de finantare in Anuntul Publicitar. Ma imperechez cu oricine pentru 180 de mii de euro, ca independenta editoriala se mai coase la loc daca e. De vazut interviul de pe paginademedia.ro, e spectaculos. Desi ceva rabdare e necesara, Mihaiu e fermecator cand vorbeste fara foile pe care producatoarea i le arunca in fata.

In orice caz daca e sa ne luam dupa inversunarea cu care acest Che Pierdevara al presei romanesti a urmarit ideea de gherila, cred ca pasiunea lui e conflictul. Conflictul de interese, in principiu. Cum ar fi ala dintre functia de guvernator al Deltei si persoana care semneaza autorizatia pentru benzinarii intr-o rezervatie din patrimoniul UNESCO. Benzinarii care nu folosesc barcilor pescaresti locale, cu motoare intre 4 si 9 cai, ci cocalarilor cu barci rapide si propulsoare de cate 150-200 de cai, care se duc in Delta la gratare. Asa a salvat Mihaiu Delta dupa ce a salvat Vama, desigur. Si acum ne pregatim sa salveze iar Guerrilla.

“Noi suntem un radio care elibereaza mintile.” Nici o grija, baieti, mintile voastre sunt complet eliberate. Guerrilla 2.0. Doi aroganti, zero sanse de castig. Cat priveste competenta lui Mihaiu in radio, ca de la asta trebuie plecat, e de notat ca, din fericire, nu orice ascultator de radio are aroganta de a se socoti si realizator dupa cum nu orice pacient are aroganta de a se crede psiholog.

Binili invinge. Mai are un pic si ii invinge. Eu zic maxim un an. Data trecuta am gresit cu cateva luni.